stanford-oval/wikipedia huggingface dataset:
ראסל אלן

| --- | --- |

 לידה:  19 ביולי 1971 (בן 53) לונג ביץ', ארצות הברית 
 מוקד פעילות:  לונג ביץ', קליפורניה, ארצות הברית
 תקופת הפעילות:  מ-1995
 עיסוק:  סולן, גיטרה, קלידים, גיטרה באס
 סוגה:  מטאל נאו-קלאסי, פאוור מטאל, פרוגרסיב מטאל, האבי מטאל, הארד רוק, מטאל סימפוני
 סוג קול:  טנור 
 כלי נגינה:  גיטרה בס 
 שיתופי פעולה בולטים:  Symphony X, Star One, Avantasia, Ayreon, Allen-Lande, Genius Rock Opera
 
ראסל אלן (באנגלית: Russell Allen, נולד ב-19 ביולי 1971) הוא סולן להקת הפרוגרסיב מטאל האמריקאית סימפוני אקס.
ביוגרפיה

ראסל אלן נולד בלונג ביץ', קליפורניה. בתחילת דרכו נהג לעבוד בתור פרש בתחרויות הפלה ברומח בדיינר מקומי. ב-1995 הצטרף ללהקת הפרוגרסיב מטאל סימפוני אקס איתה הוא הקליט 6 אלבומי סטודיו ואלבום הופעה חיה אחד. אלבום הסולו הראשון שלו, Atomic Soul, יצא לאור ב-25 באפריל 2005. בנוסף לשירה באלבום הוא גם תיפקד בתור נגן הבאס בזמן הופעות חיות. ראסל אלן עונה גם לתואר "סר ראסל אלן" בחוגים מסוימים, ובשם זה הוא מופיע באלבומים של Star One.
דיסקוגרפיה > עם סימפוני אקס

The Damnation Game 1995
The Divine Wings of Tragedy 1997
Twilight in Olympus 1998
V: The New Mythology Suite 2000
Live on the Edge of Forever 2001
The Odyssey 2002
Paradise Lost 2007
2011 Iconoclast
2015 Underworld
דיסקוגרפיה > עם אייריון

Flight of the Migrator 2000
דיסקוגרפיה > עם סטאר וואן

Space Metal 2002
Live On Earth 2003
Victims of the Modern Age 2010
דיסקוגרפיה > עם יורן לאנדה (Allen/Lande)

The Battle 2005
The Revenge 2007
The Showdown 2010
דיסקוגרפיה > עם ג'ניוס - "אה רוק אופרה"

Episode 2: In Search of the Little Prince 2004
דיסקוגרפיה > עם דרים ת'יאטר

שירת רקע ב-"סמטרי גייטס" Dream Theater; Uncovered 2003-2005
דיסקוגרפיה > עם Avantasia

The Wicked Symphony 2010
Angel of Babylon 2010
דיסקוגרפיה > עם רוומפ

ReVamp - Sweet Curse 2010 (סולן אורח)
קרקטר (מתמטיקה)

במתמטיקה, קרקטר (כפלי) הוא הומומורפיזם מחבורה אל החבורה הכפלית  \mathbb {C} ^{\times } של שדה המספרים המרוכבים, ובאופן כללי יותר אל החבורה הכפלית של שדה כלשהו. קרקטר אל תת-החבורה הכפלית  \mathbb {T} :=\left\{z\in \mathbb {C} \mid \left|z\right|=1\right\} נקרא קרקטר אוניטרי.
השימוש החשוב ביותר לקרקטרים הוא באנליזה הרמונית. כך, הדוגמה היסודית לקרקטרים הם האקספוננטים  e_{n}:\mathbb {R} \to \mathbb {T}  המוגדרים  e_{n}(x)=e^{2\pi inx} לכל  n\in \mathbb {Z} . כפי שידוע מאנליזת פורייה הממשית, משפחת הפונקציות הזו צפופה במרחב  L^{2}\left(\mathbb {R} \right) ומאפשרת להגדיר התמרת פורייה מעל מרחב זה. ברוח זו, המושג הכללי של קרקטרים מאפשר להכליל את אנליזת פורייה הממשית לאנליזת פורייה מעל חבורות אחרות. שימוש חשוב נוסף לקרקטרים הוא בתורת המספרים, באמצעות בניית קרקטר דיריכלה.
יש לשים לב קרקטרים של הצגות של חבורות, כפי שמופיעים בטבלת הקרקטרים הם בדרך כלל אינם קרקטרים כפליים.
חבורת הקרקטרים

חשיבותם של קרקטרים נובעת בין השאר מכך שהם מהווים חבורה אבלית ביחס לכפל נקודתי. כלומר, בהינתן שדה  k, אם  {\widehat {G}} היא משפחת כל הקרקטרים (הומומורפיזמים) מהצורה  \chi :G\to k, אז יש עליה מבנה של חבורה כפלית באמצעות הפעולה  \left(\chi _{1}\cdot \chi _{2}\right)(g)=\chi _{1}(g)\cdot \chi _{2}(g).
יתרה מזו, אם  {\text{Hom}}\left(G,k\right) היא משפחת כל הפונקציות מהצורה  G\to k עם מבנה טבעי של מרחב וקטורי מעל  k, אז  {\widehat {G}} היא תת-מרחב ליניארי שלו שאיבריו בלתי תלויים ליניארית, כלומר: לכל אוסף סופי של קרקטרים שונים  \chi _{1},\dots ,\chi _{n}, אם  a_{1},\dots ,a_{n}\in k מקיימים כי  a_{1}\cdot \chi _{1}+\dots +a_{n}\cdot \chi _{n}=0, אז בהכרח  a_{1}=\dots =a_{n}=0.
עבור כל קרקטר  \chi :G\to k, הערך של הקרקטר הוא  1 על כל איברי תת-חבורת הקומוטטורים  G' של  G. לכן חבורת הקרקטרים של  G איזומורפית לחבורת הקרקטרים של החבורה האבלית  G/G'.
דוגמאות

בהינתן חבורה ציקלית סופית  (\mathbb {Z} /m\mathbb {Z} ,+), הקראקטרים של החבורה נתונים על ידי אקספוננטים  e_{n}:\mathbb {Z} /n\mathbb {Z} \to \mathbb {C}  המוגדרים על ידי  e_{n}(k)=e^{2\pi ink/m} לכל  k\in \mathbb {Z} /m\mathbb {Z} . לכן חבורת הקרקטרים של  (\mathbb {Z} /m\mathbb {Z} ,+) איזומורפית לחבורה  (\mathbb {Z} /m\mathbb {Z} ,+) עצמה.
בדומה, בהינתן חבורה אבלית סופית  G, חבורת הקרקטרים של  G איזומורפית לחבורה  G עצמה.
באופן כללי יותר, עבור כל חבורה סופית  G, כל הקארקטים הם קרקטרים אוניטריים, והחבורה  {\widehat {G}} במקרה זה איזומורפית לחבורה האבלית  G/G'.
קרקטר של חבורה טופולוגית

במקרה ש- G היא חבורה טופולוגית, קרקטר הוא הומומורפיזם רציף מהצורה  G\to \mathbb {T} . ידוע כי אם  G חבורה אבלית וקומפקטית מקומית אז הקרקטרים שלה מפרידים נקודות, כלומר: לכל  g,h\in G שונים, יש קרקטר רציף  \chi :G\to \mathbb {T}  שמקיים  \chi (g)\neq \chi (h). לכן ממשפט סטון-ויירשטראס תחת תנאים לא מחמירים נובע כי חבורת הקרקטרים  {\widehat {G}} צפופה בתוך מרחב הפונקציות הרציפות מהצורה  G\to k שיש להן תומך קומפקטי.
לחבורה טופולוגית אבלית וקומפקטית מקומית מתרחשת תופעה של דואליות, לפיה חבורת הקרקטרים של חבורת הקרקטרים של  G, היא למעשה  G עצמה. כלומר יש איזומורפיזם טבעי  {\widehat {\widehat {G}}}\cong G. איזומורפיזם זה מתקבל על ידי  G\to {\widehat {\widehat {G}}} שהיא ההערכה  g\mapsto \left(\chi \mapsto \chi (g)\right).
לקריאה נוספת

Artin, Emil (1966), Galois Theory, Notre Dame Mathematical Lectures, number 2, Arthur Norton Milgram (Reprinted Dover Publications, 1997), ISBN 978-0-486-62342-9 Lectures Delivered at the University of Notre Dame
קתרין ברנס

| --- | --- |

קתרין ברנס, 1974
 לידה:  24 בספטמבר 1945 ניו יורק, ניו יורק, ארצות הברית 
 פטירה:  2 בפברואר 2019 (בגיל 73) Lynden, ארצות הברית 
 מדינה:  ארצות הברית 
 תקופת הפעילות:  מ-1967 
 פרסים והוקרה:  פרס עולם התיאטרון (1970) 
 פרופיל ב-IMDb
 
קתרין ברנס (באנגלית: Catherine Burns; 24 בספטמבר 1945 –  2 בפברואר 2019) הייתה שחקנית קולנוע וטלוויזיה אמריקאית מועמדת פרס אוסקר לשחקנית המשנה הטובה ביותר לשנת 1969 על הופעתה בסרט "קיץ אחרון".
ביוגרפיה

ברנס נולדה בניו יורק, התחנכה ב"מכללת האנטר" וב"אקדמיה האמריקאית לאומניות דרמה".
התגלתה לראשונה בשנת 1967 בסרט הטלוויזיה המבוסס על המחזה "ציד המכשפות".
זכתה בשנת 1968 בפרס התיאטרון העולמי על הופעת הבכורה של בברודוויי במחזה "תהילתה של מיס ג'ין ברודי".
ב-1969 הועמדה ברנס לפרס אוסקר לשחקנית המשנה הטובה ביותר על הופעתה הראשונה כשחקנית קולנוע בדרמת ההתבגרות "קיץ אחרון" בתפקיד הנערה המלאה והביישנית רודה.
בנוסף הופיעה ברנס בדרמה "שמיים אדומים בבוקר" ובתפקיד קטן לצידו של אל פצ'ינו בתחילת דרכו בדרמה של פרד קאו "אני, נטלי".
באמצע שנות ה-70 שיחקה בדרמה הביוגרפית שביים ג'ורג' שייפר "אמיליה ארהארט" בתור פידג', אחותה של הטייסת אמיליה ארהארט ובמיני סדרת הדרמה "סיפור רפואי".
קתרין בולקובאץ'

| --- | --- |
אין תמונה חופשית
 לידה:  יולי 1960 (בת 64) אוהיו, ארצות הברית 
 מדינה:  ארצות הברית 
 www.bolkovac.com/index.html
 
קתרין  בולקובאץ' (אנגלית: Kathryn Bolkovac) (נולדה ביולי 1960) היא חוקרת משטרה אמריקאית לשעבר מנברסקה. היא עבדה כשוטרת או"ם בינלאומית (United Nations International Police) בבוסניה בשנת 1990.
הארגון שכר אותה במסגרת החוזה עם החברה האמריקנית DynCorp. במסגרת תפקיד היא חשפה מעורבות של שוטרים, קצינים ובעלי תפקיד מהמשטרה המקומית והבינלאומית, ואנשי משרד החוץ האמריקני שניצלו את מעמדם כדי לעסוק בסחר בנשים. חלקם אף קנו את הנשים לעצמן כדי להתגורר עמן. בסחר היו מעורבים דרגות בכירות של מעסיקיה. היא שלחה מייל בו היא רשמה את מחשבותיה על העניין וקיוותה שהדברים ישתנו. במקום היא פוטרה. היא הגישה תביעה בבריטניה כנגד פיטורים לא הוגנים. ב-2 באוגוסט 2002 בית הדין מצא אותה זכאית. רבים מהנאשמים פוטרו בגין פעילות בלתי חוקית אולם הם מעולם לא הועמדו לדין כיוון שנהנו מחסינות בבוסניה.
קתרין פרסמה את סיפורה באמצעות העיתונות, ב-BBC. הא פרסמה ספר יחד עם לין קרי תחת הכותר חושפת השחיתות: הסחר בנשים, קבלנים צבא וקרב של אישה אחת למען הצדק, 2011. כמו גם סיפורה פורסם בסרט חשופות (The Whistleblower), שנת 2010. בעקבות הקרנת הסרט מזכ"ל האו"ם פתח דיון על ניצול והתעללות מינית בעת קרבות ובתומם.
הערות שוליים

↑  "The Whistleblower: Sex Trafficking, Military Contractors And One Woman's Fight For Justice, by Kathryn Bolkovac".The Guardian (London). 22 January 2011
↑  Bolkovac, Kathyrn (22 January 2011). "Human trafficking, Bosnia and Herzegovina (News), World news, Law, Europe".The Guardian (London).
↑  United Nations webcast: Panel discussion: Sexual exploitation and abuse in conflict and post-conflict situation
| --- | --- |
בקרת זהויות :  NLI: 987012579174405171  PLWABN: 9810630396605606  ISNI: 0000 0000 8052 6619  LCCN: n2010035822  NTA: 331659069  SUDOC: 156413213  VIAF: 122023639   WorldCat (עם VIAF): 122023639 
ערך זה הוא קצרמרבנושא אמריקאים. אתם מוזמנים לתרום לוויקיפדיה ו.
ראסל אלגר

ראסל אלכסנדר אלגר (באנגלית: Russell Alexander Alger;‏ 27 בפברואר 1836 – 24 בינואר 1907) היה מושל מישיגן ה-20, חבר הסנאט של ארצות הברית ומזכיר המלחמה של ארצות הברית בתקופת ממשלו של נשיא ארצות הברית ויליאם מקינלי. הטענה הרווחת היא שאלגר קרוב משפחה רחוק של הסופר הורשיו אלגר (אנ'). אלגר היה קצין צבא, איל הון, בעל חברת רכבות ובמגוון תפקידים בכירים.
ראשית חייו

ראסל אלכסנדר אלגר נולד ב-27 בפברואר 1836 בעיירה לה פאייט שבמחוז מדינה שבאוהיו. הוריו היו ראסל וקרוליין (לבית מולטון) אלגר. בגיל 13 הוא התייתם ועבד בחווה כדי לפרנס את עצמו ואת שני אחיו הצעירים. הוא למד בבית הספר התיכון ריצ'פילד שבמחוז סאמיט שבאוהיו ובמשך שנתיים לימד בבית ספר כפרי. הוא למד משפטים באקרון ובמרץ 1859 התקבל ללשכת עורכי הדין. בתחילה הוא עסק בעריכת דין בקליבלנד וב-1860 הוא עבר לגרנד ראפידס, מישיגן, שם הוא היה פעיל בתעשיית העץ.
ב-2 באפריל 1861 הוא נשא לאישה את אנט הולדנה סקוויר הנרי מגרנד ראפידס. לזוג נולדו שישה ילדים. בנם הצעיר פרדריק סיים ב-1899 את אוניברסיטת הרווארד, שירת כלוטננט קולונל בחיל המשלוח של ארצות הברית בצרפת במהלך מלחמת העולם הראשונה ועוטר בעיטור לגיון הכבוד הצרפתי.
אלגר היה בן למשפחה מכובדת, שרבים מבניה היו מעורבים בפוליטיקה של מישיגן במאה ה-20 ופעילים במפלגה הרפובליקנית. בנו, ראסל א. אלגר הבן, היה פעיל מאוד במאמצי השכנוע של חברת המכוניות פאקרד להעביר את מפעליה מאוהיו למישיגן. הוא גם בנה את גרוס פוינט שבמישיגן, אחוזה מפוארת בסגנון הרנסאנס, שב-1949 נתרמה לטובת הפיכתה לאתר זיכרון לוותיקי מלחמת העולם השנייה.
ראסל אלגר החזיק בבעלותו גם בית בעיירה אלקונה שבמישיגן ששימש אותו כאשר השגיח על עסקי תעשיית העץ שלו.
מלחמת האזרחים

אלגר התגייס לצבא האיחוד ב-2 בספטמבר 1861. הוא מונה לשמש כקצין ברגימנט הפרשים השני של מישיגן.
בקרב בונסוויל ב-11 ביולי 1862 הוא נשלח על ידי קולונל פיליפ שרידן לתקוף את האגף האחורי של האויב עם תשעים חיילים נבחרים. כוחות צבא הקונפדרציה נחלו תבוסה קשה ואף על פי שאלגר נפצע ונלקח בשבי, עלה בידו להימלט באותו יום. ב-16 באוקטובר הוא הועלה לדרגת לוטננט קולונל ברגימנט הפרשים השישי של מישיגן.
ב-28 בפברואר 1863 קודם אלגר לדרגת קולונל ברגימנט הפרשים החמישי של מישיגן. הכוח שבפיקודו היה הראשון שנכנס לגטיסברג ב-28 ביוני והוא הוזכר במיוחד בדיווח של גנרל ג'ורג' ארמסטרונג קסטר על פעולות הפרשים שם. אלגר נחשב לאסטרטג ויחד עם הנשיא לינקולן הוא עמד בשדה הקרב וסקר את פעולות האספקה של האיחוד ובעודו רודף אחר האויב ב-8 ביולי הוא נפצע קשה בבונסבורו שבמרילנד. הוא השתתף במערכות העמק של גנרל שרידן ב-1864 בווירג'יניה. ב-11 ביוני 1864, בתחנת טרוויליאן, הוא לכד כוח גדול של לוחמי הקונפדרציה באמצעות תקיפת פרשים מוצלחת. ב-20 ביוני 1864 פרש אלגר מהצבא. ב-1866 הוא מונה לדרגת ייצוג של בריגדיר גנרל בצבא המתנדבים ושנה לאחר מכן כמייג'ור גנרל.
במשך שלוש שנים הוא השתתף ב-66 קרבות שונים. ב-1868 הוא נבחר להיות המפקד הראשון של מחלקת מישיגן של הצבא הגדול של הרפובליקה וב-1889 הוא היה למפקד הלאומי של הארגון. הוא גם היה חבר בפיקוד של המסדר הצבאי של הלגיון הנאמן של ארצות הברית. שני בניו של אלגר, פרדריק וראסל הבן, היו עמיתים יורשים במסדר.
פעילות עסקית

לאחר מלחמת האזרחים התיישב אלגר בדטרויט ועמד בראש "חברת אלגר, סמית' ושות'" ובראש "חברת העץ של מניסטיק". יער האורנים שבבעלותו שעל חוף ימת יורון היה בשטח של 260 קמ"ר ומדי שנה הופקו ממנו יותר מ-180,000 מטרים מעוקבים של עץ. לצורך שינוע העצים, יזם אלגר את הקמת "חברת הרכבות של דטרויט ביי סיטי ואלפנה", שאלגר שימש כנשיאה.
קריירה פוליטית > מושל מישיגן

ב-1884 נבחר אלגר כמושל מישיגן וכיהן בתפקיד זה מה-1 בינואר 1885 ועד 1 בינואר 1887. במערכת הבחירות של 1886 הוא סירב להציג את מועמדותו מחדש ושימש כנציג המפלגה הרפובליקנית בחבר האלקטורים בבחירות לנשיאות של 1888. שמו של אלגר הוצג כמועמד לנשיאות בוועידה הארצית של הרפובליקנים ב-1888. הוא זכה ב-142 קולות כשהמינימום הדרוש לבחירה היה 416 קולות ובנג'מין הריסון זכה במועמדות המפלגה וניצח בבחירות הכלליות. באותה שנה נבחר אלגר למפקד מחלקת מישיגן של ארגון "הצבא הגדול של הרפובליקה" (Grand Army of the Republic) ושנה לאחר מכן כמפקד העליון הארצי ה-18 של הארגון.
קריירה פוליטית > מזכיר המלחמה

ב-5 במרץ 1897 מונה אלגר למזכיר המלחמה של ארצות הברית בממשלו של הנשיא ויליאם מקינלי. כמזכיר המלחמה הוא המליץ על הגדלת התשלומים לסגל הצבאי ששירת בשגרירויות ובצירויות מעבר לים. הוא המליץ על חקיקה שתאפשר את מינויו של עוזר שני למזכיר המלחמה ועל הקמת כוח שיטור בקובה, בפוארטו ריקו ובפיליפינים. נמתחה עליו ביקורת על הכנות בלתי מספיקות ועל תפקוד בלתי יעיל של מחלקת המלחמה במהלך מלחמת ארצות הברית–ספרד, במיוחד בשל מינויו של ויליאם ר. שפטר כמפקד חיל המשלוח לקובה. המונח "אלגריזם" הפך לכינוי לטענה לחוסר יכולת של הצבא, בעיקר בהשוואה לביצועים המרשימים יותר של הצי. ב-1 באוגוסט 1899 התפטר אלגר מתפקידו על פי בקשתו של הנשיא מקינלי.
קריירה פוליטית > נקמתו במוסבי

זווית נוספת בכהונתו של אלגר בממשל מקינלי היה נקמתו האישית בקולונל לשעבר בצבא הקונפדרציה ג'ון מוסבי. מוסבי, דמות מפורסמת (או ידועה לשמצה) שימש כקונסול ארצות הברית בהונג קונג בממשלו של רתרפורד הייז, אך הוחלף עם בחירתו של גרובר קליבלנד. עם שובו לארצות הברית, קיבל מוסבי מידידו הקרוב הנשיא יוליסס ס. גרנט תפקיד בחברת הרכבות סאותרן פסיפיק, שבו הוא שימש במשך 15 שנים. כאשר הוחלפה הבעלות על החברה, איבד מוסבי את משרתו, כך כשמקינלי נבחר לנשיאות, הוא שב למזרח כדי לחפש תפקיד בממשל החדש. מוסבי הכיר את מקינלי במשך שנים בעקבות מעורבותו בפוליטיקה של המפלגה הרפובליקנית, הן בווירג'יניה והן בקליפורניה.
ללא ידיעתו של מוסבי שעשה דרכו מזרחה עם תקוות למשרה טובה בממשל החדש, עשה אלגר ככל שביכולתו כדי להכשיל את איש הקונפדרציה לשעבר. שנאתו למוסבי הייתה אישית. כאשר הוא שירת תחת שרידן בשננדואה ב-1864, נתפסו כמה מפקודיו כשהם מעלים בתים באש בעמק והם הוצאו להורג על ידי אנשיו של מוסבי כפושעי מלחמה. אלגר מעולם לא שכח או סלח על מה שאירע, אף על פי שמוסבי לא נכח שם באירועים אלו, אך הוא תמך במעשי אנשיו. כך, על אף שהוא התבקש לשלוח רשימה של משרות שהוא היה מעוניין בהן, עד הגיעו מהחוף המערבי, התברר למוסבי שכל המשרות ניתנו "באופן בלתי צפוי" למישהו אחר והוא נאלץ לשוב מערבה מאוכזב וללא שום תפקיד. אך מעורבותו של אלגר בהשבת תקוותיו של מוסבי ריקם לא נותרו חסויות. הדבר דווח ב-11 במאי 1898 בעיתון San Francisco Call תחת הכותרת "אלגר שונא את מוסבי" וקרוב לוודאי שעד שהוא קרא את המאמר, למוסבי בן ה-65 לא היה מושג שכישלונו להשיג את המשרה בה חשק לא היה קשור בהכרח לחוסר מזל.
קריירה פוליטית > סנאטור

ב-27 בספטמבר 1902 מונה אלגר על ידי מושל מישיגן אהרון ט. בליס כחבר הסנאט של ארצות הברית מטעם מישיגן במקומו של ג'יימס מקמילן שנפטר. לאחר מכן, בינואר 1903 הוא נבחר לסנאט על ידי בית המחוקקים של המדינה. ראסל אלגר כיהן בתפקיד עד מותו בוושינגטון די. סי. ב-1907. במהלך טקס הזיכרון לכבודו, אמר עליו הסנאטור ג'ון ספונר מוויסקונסין: "אף אחד ללא מטרה נאצלת, שאיפות מוצדקות היטב, אופי חזק, ואיכויות מצוינות לרוב, לא יכול היה להטביע את חותמו ולהשאיר מאחוריו קריירה כזאת". אלגר נטמן בבית הקברות אלמווד שבדטרויט, מישיגן.
הנצחתו

העיירה אלגר שבחצי האי התחתון של מישיגן נקראה על שמו ב-1882. זוהי קהילה קטנה השוכנת באזור בו התנהלו עסקי תעשיית העץ והרכבות של אלגר. כמו כן נקרא על שמו מחוז הנמצא בחצי האי העליון של מישיגן שנוסד ב-1885.
במאי 1898 הקימה מחלקת המלחמה את מחנה ראסל א. אלגר בחווה בשטח של 5.7 קמ"ר שנקראה "אחוזת וודברן " ליד הכפרים הקטנים פולס צ'רץ' ודן לורינג שבוירג'יניה. בזמן קיומו הקצר של המחנה אומנו שם 23,000 איש לקראת שירותם במלחמת ארצות הברית–ספרד. בשל מגפה של טיפואיד שהתחוללה בו ננטש המחנה בחודש סיום המלחמה, אוגוסט 1898, והשטח נמכר חודש לאחר מכן. המקום מונצח בציון רשמי של מדינת וירג'יניה.
באותה שנה צולם סרט שכותרתו "גנרל וילר ומזכיר המלחמה אלגר במחנה וילקוף" שתיעד ביקור רשמי של אלגר. מחנה וילקוף היה בניו יורק ואירוע זה אפשר לממשל מקינלי להשיג תמיכה מהעיתונות הניו-יורקית.
אנדרטה מעשה ידיו של הפסל מדטרויט קרלו רומנלי, שכוללת פסל ארד של אלגר הניצב על מסד אבן, ניצבת בשטחי בניין ויליאם ג. מאדר בעיר מוניסינג שבמישגן. האנדרטה הוקמה ביוני 1909 במימון יורשיו של אלגר ובמימון מועצת החינוך של מוניסינג. מזרקת זיכרון בפארק גרנד סירקוס שבדטרויט, מעשה ידיהם של הפסל דניאל צ'סטר פרנץ' ושל האדריכל הנרי בייקון, הוקמה לזכרו של אלגר ב-1921.
בעיירה בלאק ריבר שבמישיגן קרוי רחוב על שמו וכן בכפר לינקולן שבמדינה. בעבר היה קיים מחנה אלגר במרחק קצר מאגם מד (כיום אגם ג'וול) שבמחוז אלקונה שבמישיגן.
אתר הזיכרון גרוס פוינט שוכן באחד מהבתים לשעבר של משפחת אלגר.
השכונה אלגר הייטס שבדרום-מזרח העיר גראנד רפידס שבמישיגן קרויה על שמו.
ב-1942 נקראה ספינה מסדרת אוניות ליברטי בשם SS Russell A. Alger.
הערות שוליים

↑  Bourasaw, Noel V., "Russell A. Alger, logging capitalist, Michigan governor, Secretary of War," Skagit River Journal of History & Folklore, 2004.
↑  Kestenbaum, Lawrence. "The Political Graveyard: Index to Politicians: Alexandre to Alleman".
1 2  "The Alger Family".
↑  Berry, Dale. "Railroad History Story: Railroad Origins in Alpena, Michigan". RRHX: Michigan's Internet Railroad History Museum. Archived from the original on July 24, 2013.
↑  Folsom, Dr Burton W.; 7, published on Dec; 1998. "Russell Alger and the Spanish–American War".
↑  "Russell Alexander Alger - The World of 1898: The Spanish–American War (Hispanic Division, Library of Congress)".
↑  Congressional Record: Proceedings and Debates of the United States Congress, U.S. Government Printing Office, 1930, p. 12131.
↑  "Camp Russell A. Alger Historical Marker".
↑  "General Wheeler and Secretary of War Alger at Camp Wikoff", במסד הנתונים הקולנועיים IMDb (באנגלית)
↑  McSherry, Patrick. "Camp Wikoff".
↑  "Gazateer of Obscure Michigan Place Names". Herbarium, University of Michigan. Archived from the original on September 9, 2015.
↑  "Welcome to the Alger Neighborhood - Alger Heights".
↑  Maritime Administration. "Russell A. Alger". Ship History Database Vessel Status Card. U.S. Department of Transportation, Maritime Administration.
| --- | --- |
בקרת זהויות :  BNE: XX1153361  CiNii: DA12386630  GND: 1195567138  ISNI: 0000 0000 8093 0566  LCCN: n81099052  NARA: 10569261  PIC: 275117  SNAC: w6ft8qnc  ULAN: 500360233  US Congress: A000107  VIAF: 13637847   WorldCat (עם VIAF): 13637847 
אלגר סוקר את החיילים ששבו ממלחמת ארצות הברית–ספרד במחנה וילקוף, 1898.
קריירה

קריירה (על פי האקדמיה ללשון העברית: נתיבה מקצועית ובקיצור נתיבה) היא סדרה רצופה של משרות המרכיבה את חיי העבודה של אדם מסוים. אפשר שתהיה לאדם קריירה גם בתחביב, כגון ספורט או מוזיקה, אך בעיקר מתייחסת 'קריירה' לסדרה של עבודות או משרות מהן האדם מתפרנס.
כדי לפתח קריירה על האדם להיות אחראי, בוגר, להיות מסוגל להתמודד עם תסכולים, להיות מודע ליכולות ולקשיים המאפיינים אותו ולהיות בעל רצון לפעול ולקחת חלק בעולם. בחירת הקריירה היא תהליך מתמשך אשר רלוונטי במספר תקופות משמעותיות בחיים והבגרות, לרבות שלבי ההשכלה התיכונית, חקירת האפשרויות למקצוע, לימודים אקדמיים, ביסוס ותעסוקה בפועל, וכן שביעות רצון מן הקריירה. קיימים גורמים רבים הכרוכים בתהליך בחירת המקצוע, בהם מניעים אישיים ופסיכולוגיים, כישורים והשכלה, ומניעים חברתיים לרבות נורמות, תפיסות מגדר, ועוד.
מסלול קריירה

מסלול קריירה של אדם נמשך בדרך כלל משנות ה-20 לחייו, שבהן הוא רוכש מקצוע ומשתלב בכוח העבודה, ועד להגיעו לגיל פרישה. בישראל גיל פרישת חובה הוא 67 שנים (לאישה נתונה הזכות לפרוש החל מגיל 62).
לעיתים מסתיימת הקריירה מוקדם יותר, אם מחמת בחירה של העובד בפרישה מוקדמת, ואם עקב פיטורים בגיל מבוגר, שלאחריהן העובד אינו מצליח להשתלב מחדש בעבודה. גם במהלך הקריירה ייתכנו הפסקות, למשל עקב אבטלה או עקב יציאה לחופשה ללא תשלום.
מסלול קריירה > הכשרה מקצועית

ראשיתה של הקריירה היא בדרך כלל בהכשרה מקצועית. למקצועות שונים יש שלבי הכשרה שונים בהתאם למיומנויות הנדרשות עבורם.
לעיתים נדרשת הכשרה ממושכת, כהכשרתו של רופא מומחה הנמשכת כ-12 שנים, ולעיתים די בקורס קצר, בן ימים או שבועות מעטים.
בנוסף, עבור מקצועות מסוימים יש לרכוש השכלה ברמה מסוימת על פי חוק.
מסלול קריירה > חיפוש עבודה

כדי להתחיל לעבוד על האדם להגיש מועמדות לתפקיד מסוים. במקרים רבים תהליך הקבלה כרוך במיון, אשר מורכב לרוב מראיון עבודה ו/או מבחן.
מסלול קריירה > התחלת הקריירה

במקרים רבים הכניסה לעולם העבודה נעשית דרך עבודות מזדמנות, אשר מאפשרות ללמוד את התרבות של עולם העבודה ולקבל הכשרה תוך כדי עבודה. עבודות ראשוניות אלה דורשות לרוב יכולת ארגון ושליטה בפרטים, בכפיפות לדמויות סמכות ובהרבה שגרה וחזרתיות אשר אינן מאפשרות מתן ביטוי ליצירתיות. כמו כן, יש להתמודד עם המעבר ממערכת החינוך בעלת הכללים הברורים ואפשרות התמיכה, אל מערכת עסקית מלאת גירויים ואפשרויות.
בהתאם לכך, במקרים רבים מתעוררות בתחילת הקריירה תחושות טבעיות וחולפות של אי-ודאות, רצון להצליח לצד פחד מכישלון ותמיהה כיצד יש להשתלב בעולם העבודה. עם זאת, רוב האנשים הבוגרים מצליחים להשתלב בעולם העבודה באופן סביר.
מסלול קריירה > השתלמות מקצועית

במקצועות רבים נדרשת השתלמות מקצועית גם במהלך הקריירה, לשם שמירה על היכולת המקצועית בעולם משתנה, ובפרט לשם קידום מקצועי. דוגמה לסדרה של השתלמויות מקצועיות היא זו שנמצאת במסלול הקידום של לוחם, הכוללת קורס מ"כים, קורס קצינים, קורס מפקדי פלוגות ומפקדי גדודים וכו'.
מסלול קריירה > החלפת מקצוע וקריירה שנייה

פעמים רבות אדם משתלב במקצוע מסוים בתחילת הקריירה שלו, ומתמיד במקצוע זה במהלך כל שנות עבודתו. במקרים אחרים, לאחר תקופה של עיסוק במקצוע מסוים מחליף האדם מקצוע, מהלך הקרוי קריירה שנייה.
לעיתים החלפת המקצוע הכרחית עקב מאפייני המקצוע. כדורגלן, למשל, יכול להתמיד במקצועו עד שנות ה-30 לחייו לערך. בשלב זה עליו לעבור למקצוע אחר, לעיתים קרובות למקצוע הקודם, כגון מאמן כדורגל, ולעיתים ללא קשר אליו.
אף שפרישה לגמלאות עם ההגעה לגיל פרישה היא בדרך כלל סיום הקריירה, יש המוצאים בכך הזדמנות לתחילתה של קריירה שנייה בגיל מבוגר, לעיתים בתחום חדש, ולעיתים באותו תחום שבו צברו מוניטין קודם הפרישה לגמלאות.
בישראל פורשים משרתי קבע בגיל צעיר יחסית, המאפשר לרבים מהם לפתח קריירה שנייה. פעמים אחרות בחירה בקריירה שנייה אינה נובעת מאילוץ חיצוני, אלא מהחלטה של האדם, הבוחר לעבור למסלול חדש של פעילות מקצועית.
סיוע וייעוץ מקצועי

לתכנון הקריירה ניתן להסתייע ביועץ קריירה, בשלב של בחירת מקצוע, וגם בשלבים מאוחרים יותר, לאחר צבירת ניסיון מקצועי, לשם תכנון המשך ההתפתחות המקצועית. יועץ קריירה אומד את תחומי ההתעניינות, האישיות, הכישורים, והמומחיות של אנשים, ומסייע בהתוויית מסלול הקריירה. התחום רחב וכולל הסדרת משרה, תכנון קריירה, לימוד אסטרטגיה והתפתחות הסטודנט. עד סוף המאה ה-20, מבחר גדול של אפשרויות (בעיקר של מקצועות פוטנציאליים) וחינוך רחב יותר אפשרו לתכנון קריירה להפוך למקובל.
לצורך תכנון הקריירה ניתן להיעזר גם באימון אישי. לפי אן רו יש קשר בין מאפייני אישיות לבין פיתוח קריירה בתחומים שונים. קיימים גם כלים מקוונים לבחירת קריירה המסייעים להנגשת מידע אודות מסלולי עיסוק שונים, פירוט אפשרויות לקבלת ייעוץ, הבנה של מגמות ביקוש בשוק, שאלונים שונים לניתוח הכישורים והנטיות, ועוד.
כמו כן, ישנם ארגונים שונים אשר מיועדים לייעץ ולסייע לעובדים בהתאם לתחום או אופי עבודתם. לצורך כך ארגונים אלו מעסיקים פעמים רבות את אנשי המקצוע שהוזכרו קודם לכן, אשר כאמור ניתן גם לשכור את שרותם באופן פרטי. לעיתים ניתן להיעזר בשירותים אלו ללא תשלום ולעיתים יש צורך בדמי חברות או תנאי קבלה מסוימים.
דוגמאות לארגוני סיוע מקצועיים: מען - עמותה לסיוע לעובדים, הסתדרות העובדים הכללית החדשה, התאחדות המלאכה והתעשייה בישראל, ההסתדרות הכללית של העובדים בארץ ישראל, הסתדרות העובדים הלאומית ועוד.
אדם עצמאי יכול להיעזר ביועץ עסקי כדי לפתח את העסק שלו. בנוסף, הוא יכול להיעזר בגופים שונים כמו הקרן הממשלתית לעסקים קטנים ובינוניים.
שילוב הקריירה בחיים האישיים

המושג "חיים אישיים" מתייחס לדפוסי ההתנהגות של בני האדם בשגרת היומיום שלהם במקום עבודתם או בעתות הפנאי.
משום שמציאת אהבה ובניית משפחה הן משימות מורכבות ממש כמו בניית קריירה, הצורך להשקיע משאבים מרובים בכל אחד מהתחומים הללו יוצר קונפליקט עבודה-משפחה, אשר עלול לפגוע באיזון בית-עבודה. איזון זה חשוב לצורך שמירה על איכות החיים.
ראו גם

רשימה של מקצועות
משאבי אנוש
השכלה
הערות שוליים

↑  נְתִיבָה מִקְצוֹעִית במילון שימוש כללי (תשע"ה, 2015), באתר האקדמיה ללשון העברית
↑  נְתִיבָה במילון סוציולוגיה (תשע"ו), באתר האקדמיה ללשון העברית
↑  מגמות בחינוך, בהשכלה ובעיסוק בתחומי מדע וטכנולוגיה: מהבחירה במקצוע מורחב בתיכון ועד לבחירת קריירה, דוח מחקר שפורסם על ידי מרכז ארצי לבחינות ולהערכה, 2019.
↑  אילנה אבישר, נורית דביר, גברים ונשים בלימודי הוראה ומחשבים: מניעים ותפיסות מגדריות ומשפחתיות, דפים 51, 2011, עמ' 140-169
1 2 3  פסיכולוגיה עברית, מִלְקוּת לְחֵרוּת / אורית דהן ואורלי צדוק, באתר פסיכולוגיה עברית, ‏09 באוגוסט 2012
↑  מתלבטים מה לעשות כשתהיו גדולים? הכלים שיעזרו לכם לבחור בין לימודים וקריירה, באתר וואלה, 30 באפריל 2020
| --- | --- |
בקרת זהויות :  GND: 4073274-5  NKC: ph162910
רצח עלי פאזלי מונפרד

עלי פאזלי מונפרד
ב-4 במאי 2021, עלי פאזלי מונפרד (הידוע גם בשם עלי-רזא; 2 בינואר 2001 – 4 במאי 2021), צעיר הומוסקסואל בן 20, נחטף ונרצח על ידי שלושה גברים קרובי משפחתו – אחיו החורג ושני בני דודיו, סמוך לעיר אהוואז בפרובינציית ח'וזסתאן שבאיראן. הידיעה על הרצח חוללה סיקור משמעותי של המקרה ברחבי הרשת וקריאות של פעילים וסלבריטאים לערער על ההומופוביה באיראן.